**Mărțișoare**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M Ă R Ț I Ș O A R E

Cum azi e zi Mare,

de întâi Martie,

mă grăbesc

să ofer mărţişoare;

nu-s din platină,

aur sau din hârtie,

dar încerc stihurile

să le fac odoare.

Desigur, unele şchioapătă,

altele betege,

şi totuşi fiecare

are-o rimă-floare;

vreau ca cineva,

din voi, să le lege

şi să le scoată

un pic la soare.

În fiecare stih am pus

câte-un trandafir,

ghiocei, brânduşe

şi multe viorele;

luaţi cu atenţie,

din fiecare, câte-un fir

chiar şi de zambile,

narcise sau micşunele.

De veţi vrea şi altceva,

mai acatării, în plus

să-mi trimiteţi un mail,

ori un semese acuş.